lv lv lt sl ro lv en lv lv en lv lv lv eu lv lv lv lv lv lv lv lv lv lv lv lv lv lv lv lv lv lv lv eo lv lv fi lv lv lv lv lv lv lt lt lv lv lv lv lv lv lv lv lv en lv en en en en en en en es en it en en en en en en en en lv lv lv lv
Kā skola var iedvesmot labestīgai rīcībai - VEIKSMES STĀSTS KATRAM BĒRNAM
Labestība ir pārbaudīta vērtība, kura pievieno gandarījumu un laimi mūsu dzīvei.
Labestība ir ceļš uz priekšu. Varbūt to viegli var pazaudēt savā ikdienā, bet mums vajadzētu atcerēties turpināt to praktizēt. Pētījumi pierāda, ka jebkura labestīga rīcība darbā var dot labumu visai organizācijai un ka tas ir nozīmīgs darbinieku un klientu apmierinātības rādītājs. Lai pārliecinātos, ka labestība kļūst par mūža ieradumu, mums vajadzētu spert soļus, lai iedrošinātu mūsu skolēnus apzināti izplatīt labestību un lai skolas kultūra to atspoguļo.
Pētījumi liecina, ka labestības praktizēšana ikdienā ir “lipīga”, izraisa pozitīvas emocijas un iedvesmo labsirdībai citus. Pētnieki arī atklāja, ka sajust labestību no kāda cita ir nenoliedzami pozitīva pieredze un ka tas vēl vairāk pastiprina to cilvēku rīcību, kuri praktizē labestību.
Kādā pētījumā dalībnieki tika sadalīti trīs grupās: devēji, saņēmēji un kontrolgrupa. Četru nedēļu laikā devēji veica 5 labestības darbus saņēmējiem. Pētnieki atklāja – kā devēju, tā saņēmēju labsajūta pastiprinājās gan īstermiņā, gan ilgtermiņā. Kad bija pagājuši divi mēneši, pētījuma dalībnieki aizpildīja subjektīvas laimes skalu (The Subjective Happiness Scale). Rezultāti parādīja, ka saņēmēji bija kļuvuši laimīgāki, bet devēji bija vairāk apmierināti ar savu dzīvi un darbu. Labestīgā darbība iedvesmoja citus uz līdzīgu rīcību, un bija pierādījumi, ka saņēmēji turpināja izplatīt labestību tālāk. Tāda rīcība saņēmeju grupai bija raksturīga daudz vairāk nekā tiem, kuri bija kontrolgrupā.
Kā vairot labestību klasē
Domājot par labestību, pirmais, kas ienāk prātā, bieži vien ir – palīdzība citiem.  Tomēr ir ļoti svarīgi sākt ar sevi. Padomā – kā tu sarunājies ar sevi un kā rūpējies par sevi? Vai tu izturies pret sevi labestīgi?
Kāds “audio ieraksts” skan tavā galvā? Vai tu sevi nemitīgi kritizē un šausti? Vai tomēr uzmundrini, nomierini un iedrošini sevi? Tādējādi mēs varam paaugstināt savu pašvērtējumu, lai sirdī kļūtu vieglāk un gaišāk. Kad tu būsi labestīgs pret sevi, būs vieglāk vairot pozitīvas sajūtas arī citiem.
Skolēni bieži uzskata savus skolotājus par paraugiem. Skolotāji neapzināti ietekmē skolēnu uzvedību, runāšanas stilu un izturēšanas veidu pret citiem. Skolēnu klātbūtnē izsakot pateicību apkopējai vai skolas saimniekam, tu rādi labu piemēru, kuru bērni redzēs un kuram viņi sekos.
Skolas dienu sākot, aicini skolēnus izdarīt vienu labestības darbu citam skolēnam vai skolotājam. Dienas beigās klase var apsēsties aplī un dalīties savā labestības darbā visiem klasesbiedriem.  Šāds izaicinājums liek gan labestības devējiem, gan saņēmējiem justies labi un veicina motivāciju turpmāk attīstīt jaunu, pozitīvu ieradumu.
Brīvprātīgais darbs dod skolēniem iespēju apzināties vietējās sabiedrības aktuālās vajadzības un iesaistīties praktiskos projektos. Tas ir ļoti nozīmīgi, jo skolēni varēs rādīt labestību ar savu rīcību plašākā kontekstā.  Audzēkņi saņems daudzveidīgus ieguvumus, brīvprātīgi ziedojot savu laiku un pūles, lai darītu labu citiem, it īpaši vietējā sabiedrībā, kurā viņi dzīvo, jo bērni drīz vien paši redzēs pozitīvos rezultātus.
Vai labestība tiešām ir nozīmīga?
Darot savus ikdienas darbus, varbūt šķitīs mazsvarīgi aktīvi praktizēt labestību. Reizēm ir vieglāk neko nedarīt un fokusēties tikai uz savām problēmām. Tomēr katru dienu mums ir iespēja padarīt sevi un citus laimīgākus.
Tu vari darīt cita cilvēka dienu labāku vai pat pozitīvi ietekmēt viņa dzīvi, vienkārši sakot vai darot kaut ko labestīgu. Pat kādam uzsmaidīt ir labestības darbs. Vēl mūsu attiecības uzplaukst, kad mēs veltām laiku līdzcilvēku novērtēšanai un līdzjūtības izteikšanai. Tas var pastiprināt saiknes ar ģimeni un draugiem un attīstīt nozīmīgas attiecības. Pētījumi arī norāda, ka labestības praktizēšana var samazināt trauksmi un stresu, kā arī novērst slimības.
Mums visiem vajadzētu censties fokusēties uz labestību savā ikdienā. Gan sarunājoties ar sevi maigāk un iedrošinošāk, gan rosinot skolēnus palīdzēt vietējai sabiedrībai, mums vajadzētu piešķirt prioritāti labestības darbu veikšanai. Tā ir pārbaudīta vērtība, kura pievieno gandarījumu un laimi mūsu dzīvei, vienlaikus liekot citiem justies novērtētiem. Ja tu esi kāda labestības darba saņēmējs,  pārliecinies, ka tu izsaki pateicību – jo tā arī ir dāvana, kura vairo prieku šajā pasaulē.
Iezīmējiet tekstu un spiediet Ctrl+Enter, lai nosūtītu labojamo teksta fragmentu redaktoram!
Emociju plakāti lejupielādei latviešu un ukraiņu valodās
Ja ikdienā ir kontakts ar cilvēkiem, kuri runā ukraiņu valodu, varētu noderēt šie materiāli.
Muzikālas aktivitātes garastāvokļa mērītāja izzināšanai
Mūzika ir lielisks veids, kā atspoguļot un ietekmēt noskaņojumu.
Trīs emociju saprašanas un regulēšanas rīki
Jo labāka ir mūsu spēja izprast un regulēt mūsu emocijas, jo vieglāk būs bērniem un pusaudžiem, ar kuriem dzīvojam vai strādājam, darīt to……
Drīzumā izsūtīsim rakstus. Piesakies listei!
Šī ir jauna, augoša vietne, kuras mērķis ir atbalstīt un iedrošināt pedagogus Latvijas izglītības iestādēs. Mēs plānojam dalīties ar informāciju, resursiem, pieredzi un iedvesmojošiem stāstiem. Ja vēlaties piedalīties šajā projektā kā līdzautors, redaktors vai tulks, lūdzu aizpildīt anketu. Varbūt tieši Jūsu 300 vārdu stāsts par to, kā izveidojāt attiecības ar ievainotu bērnu, iedvesmos citu skolotāju un mainīs vēl viena bērna dzīvi.
© 2022 VEIKSMES STĀSTS KATRAM BĒRNAM. All rights reserved
Mēs izmantojam sīkdatnes, lai nodrošinātu labāku mājaslapas lietošanas pieredzi. Spiedied "Privacy Preferences", lai uzzinātu vairāk.
When you visit any website, it may store or retrieve information through your browser, usually in the form of cookies. Since we respect your right to privacy, you can choose not to permit data collection from certain types of services. However, not allowing these services may impact your experience.
You read and agreed to our Privacy Policy.
For performance and security reasons, we use Cloudflare and MaxCDN as our CDN networks.
We use the YouTube service to enable video content streaming on this site.
We use the Vimeo service to enable video content streaming on this site.
We use the SoundCloud service to enable audio streaming on this site.
We use the Spotify service to enable audio streaming on this site.
On our site you can include or exclude contents based on each user's consent. Consent Logic
Šis teksts tiks nosūtīts mūsu redaktoriem.